
Un projecte col·lectiu 
que va a l'arrel del 
problema 

El projecte, que va començar el dia 30 d’abril des d’un grup reduït de persones 
vinculades a l’Assemblea del Barri de Sants és a dia d’avui un nou espai al 
barri on conflueixen més de mig centenar de veïnes de forma regular. L’Horta 
Alliberada és una llavor per a la sobirania alimentària, per a cobrir un espai que 
manca al barri, per a contribuir a generar una identitat col·lectiva que subverteix 
alguns dels plantejaments més arrelats del sistema capitalista com la propietat 
privada per a l’ús (o el desús) i l’abús. Tot això ha sigut possible gràcies a la 
participació del veïnat i a l’esforç col·lectiu així que, si encara no coneixes l’Horta 
Alliberada, a què esperes? 


Pàg.5 

Un nou institut 
pex al baxxi 


Per primera vegada a Barcelona, la demanda de places a l’educació 
pública a la ciutat es situa per sobre de la concertada. L’Assemblea 
Groga va exigir, a través d’un acte celebrat el dia 2 de juny a l’escola 
Barrufet, la construcció d’un nou institut per al barri sense espai per 
pràctiques neloiberals i neoliberalitzadores. Per això, la participació 
de la comunitat educativa amb alumnes, famílies, personal laboral i 
professorat, han de treballar colze a colze per a crear les dinàmiques 
que permetin la coeducació de l’alumnat. 

Pàg. 12 

Entrevista: 

Alba Guasch, 
brigada Eko-Idomeni 



De Sants a Grècia 

S er l'obertura 
e fronteres 



Des del barri de Sants han sorgit diferents iniciatives 
de suport a les persones refugiades i migrants que es 
sumen a moltes d’altres del conjunt de la ciutat per a 
l’obertura de les fronteres i la igualtat de drets. 


En l’A Fons d’aquest mes viatgem de les lluites locals 
a les lluites a la frontera greco-macedònia, en el marc 
de l’acord de la vergonya entre la Unió Europea i 
Turquia, i de la hipocresia de la “ciutat refugi”. 

EDITORIAL 

#TornemAlBanc! 


D es de La Burxa volem 
mostrar el nostre 
suport al Banc Ex¬ 
propiat de Gràcia i 
a la seva lluita, - que 
també és la nostra per recuperar 
un espai de suport mutu, d'auto¬ 
gestió i de vida comunitària. Han 


estat dues setmanes de protestes i 
d'intents de recuperar l'espai que 
ens recorden l'EfecteCanVies, per¬ 
què l'EfecteBancExpropiat ens mos¬ 
tra la força i la determinació col·lec¬ 
tiva per defensar un model de barri 
pel veïnat davant de la turistifïcació 
i de l'especulació que s'imposen a to¬ 


ta la ciutat a base de repressió polici- 
al, d'expulsió del veïnat amb els alts 
preus de l'habitatge i de la defensa 
dels privilegis de les elits políticoeco- 
nòmiques, com el propietari de l'im¬ 
moble, Manuel Bravo Solano, que té 
una gran llista d'empreses que es de¬ 
diquen al sector immobiliari. 

Volem denunciar els interessos 
partidistes i el tractament crimina- 
litzador per part dels grans mitjans 
de comunicació de protestes que vo¬ 
len defensar alternatives a aquest 


model depredador de ciutat. I ens 
adherim a les paraules del Banc: “no¬ 
més volem tornar a entrar al Banc 
Expropiat, quan això passi s'acaba¬ 
ran les mobilitzacions. Entenem que 
traslladar-nos a un altre espai, i que 
l'especulador Manuel Bravo Solano 
es quedi amb l’actual, seria una der¬ 
rota col·lectiva”. #TornemAlBanc! 



L 1 ALTAVEU 

Espai d’autogestió 
dels malestars i la cura 


La Guerxa, Sants 


S om un grup de veïnes, 
que partim tant de l'ex¬ 
periència dels males¬ 
tars com de l'àmbit te¬ 
rapèutic, que ens hem 
trobat per crear un grup 
d’autogestió dels processos de sa- 
lut-malaltia al barri de Sants. Espai 
d'autogestió... 

Ens reunim a Can Vies perquè 
sabem que és possible l'autogestió 
de les necessitats i volem aplicar-la 
a totes les esferes de la nostra vida 
quotidiana, com és l'aspecte de la 
salut. Per això ens sembla neces¬ 
sari participar en la gestió col·lec¬ 
tiva d'un espai recuperat pel barri i 
per al barri i, així, difondre que són 
possibles altres maneres de conce¬ 
bre i abordar els malestars. 

••• dels malestars ••• 

Entenem el “malestar” com un lloc 
comú que totes i cadascuna de no¬ 
saltres habitem, hem habitat o 
habitarem al llarg de les nostres 
vides, de diferents maneres, en 
diverses formes i graus, i se'n fa¬ 
ran diverses interpretacions mè¬ 
diques. És, de fet, l'espai a què ens 
aboquen les pròpies condicions 
que el sistema heteropatricarcal 
i capitalista genera. No volem se¬ 
guir el joc a la dicotomització del 
concepte de salut com allò desit¬ 
jable que cal aconseguir, enfront 
del concepte de malaltia com allò 
que cal defugir a tota costa. No cre¬ 
iem en l'esquema de productivi¬ 
tat capitalista i patriarcal que ens 
presenta la salut com a <<aquella 
quota de normalitat que cal acon¬ 
seguir per a ésser socialment ac¬ 
ceptable i productiva>>. Creiem en 
els nostres malestars com a veus 
silenciades que cal fer emergir. 
Creiem que crear una consciència 
individual i col·lectiva sobre allò 
que genera malestar o benestar és 
un element bàsic i imprescindible 
per autogestionar la nostra salut. 
Treballem per a polititzar la ma¬ 
laltia i convertir el malestar indivi¬ 
dual en una eina d'empoderament 
col·lectiu. 

... i la cuza 

Necessitem urgentment instaurar 
les relacions de cura —i la cura de 
les relacions— com a base de la vi¬ 
da individual, familiar i col·lecti¬ 
va. Necessitem una societat capaç 
de mirar-se, d'escoltar-se, de cui- 


dar-se, d'acollir el malestar, d'esde¬ 
venir el primer puntal del benes¬ 
tar i la salut comunitària. 

D’on paztim 

Ens trobem en un context polític 
marcat per un capitalisme hetero- 
patriarcal que prioritza l'acumula¬ 
ció de capital econòmic a costa del 
benestar i el desenvolupament de 
les persones. 

Les condicions de vida precària a 
les quals se'ns arrossega, el foment 
de l’individualisme i la competi¬ 
tivitat, i les nombroses formes de 
desigualtats estructurals i violentes 
generen una vida insostenible per a 
moltes de nosaltres. 

Aquest sistema de violències en¬ 
cadenades no podria sostenir-se 
sense un gran nombre d'estratè¬ 
gies per al seu manteniment, i és 
aquí on denunciem el paper de l'es¬ 
tament mèdic com a generador de 
categories de poder i opressió, que 
es veu reflectida en les etiquetes 
diagnostiques encarades al man¬ 


teniment de la jerarquia social. 
Exemples d'això són la patologit- 
zació sistemàtica dels malestars 
de les dones, així com dels seus 
diversos moments vitals, la pato- 
logització d'identitats dissidents 
(lesbianes, gais, trans, intersex), els 
processos de psiquiatrització, el so- 
brediagnòstic, la sobremedicació 
adulta i infantil, les altes laborals 
injustificades que es donen en tri¬ 
bunals mèdics al servei d'interes¬ 
sos econòmics, o el tracte violent i 
deshumanitzat que trobem en al¬ 
gunes consultes mèdiques... 

En resum, partim de la generació 
premeditada de vides invivibles, 
que és paral·lela a la patologització 
de les dissidències, dels malestars 
que són denúncies corporals d'una 
opressió insostenible. 

Ouè volem/cap a on anem? 

Volem que el control de la cura 
dels nostres cossos, i dels nostres 
trànsits entre els estats de salut i 
malaltia, el tinguem les mateixes 


persones que vivim l'experiència, 
i no que les estructures de poder 
—hospitals, instituts mèdics,...— 
determinin com l'hem de contro¬ 
lar i gestionar. 

Per això ens volem organitzar de 
manera que les relacions d'acom¬ 
panyament als malestars, tant a 
nivell col·lectiu com terapèutic, pu¬ 
guin esdevenir de forma horitzon¬ 
tal, rebutjant totes les jerarquies 
que es donen en la relació terapèu¬ 
tica institucionalitzada. 

Entenem que l'empatia radical, 
entesa com la capacitat per a re¬ 
conèixer-nos mútuament en els 
nostres malestars i exclusions re¬ 
als i/o potencials, és una eina que 
ens pot ajudar a reformular la re¬ 
lació terapèutica i convertir-la en 
una experiència positiva d'acom¬ 
panyament al procés vital de cada 
persona. 

Volem que sigui un procés auto- 
gestionat en tant que desenvolupi 
l'autonomia de la persona, essent 
subjectes actius i participatius del 
nostre procés, i així, de la nostra 
comunitat. 

No entenem els processos de 
salut/malaltia com quelcom indi¬ 
vidual. Pensem que l’entorn i les 
relacions són partícips en cadas¬ 
cuna de les etapes. Així doncs, vo¬ 
lem anar cap a un empoderament 
dels malestars que permeti que 
aquests siguin entesos de manera 
col·lectiva. 

Volem que es prengui consci¬ 
ència que els suposats malestars 
individuals són fruit de malestars 
comuns que ens trasbalsen a mol¬ 
tes. Volem crear xarxa i així, totes 
juntes, combatre el dogma que 
justifica amb raons exclusivament 
mèdiques, corporals o mentals els 
malestars que vivim, i començar a 
interpel·lar el sistema capitalista 
i heteropatriarcal com a quelcom 
incompatible amb la vida i el ben¬ 
estar. Pensem que d'aquesta ma¬ 
nera poden afluir un conjunt de 
connexions que faran, dels nostres 
malestars, una lluita per a canvi- 
ar-ho tot. 


DES DE L’ESOUERRA 
INDEPENDENTISTA 

Som Casals 
i Ateneus, 
som Països 
Catalans 

E l cap de setmana del 13 al 15 
de maig, va tenir lloc a Fela¬ 
nitx la 6a Trobada de Casals 
i Ateneus dels Països Cata¬ 
lans, per primer cop organitzada a 
les Illes Balears i Pitiüses. Aquesta 
trobada tracta de coordinar els apro¬ 
ximadament 140 espais adherits a 
la Xarxa, una de les eines estratè¬ 
giques del moviment de l'Esquerra 
Independentista per la vertebració 
i construcció nacional, de Salses a 
Guardamar i de Fraga a Maó. 

Durant tot el cap de setmana més 
d'un centenar de persones vingu¬ 
des de tots els indrets del país van 
participar de les reunions i xerra¬ 
des, que van culminar en un gran 
concert organitzat per l'amfitrió 
d’aquest any, l'Ateneu de Felanitx. 

Com moltes d'aquestes eines, la 
Xarxa està en constant creixement 
i és per això que els debats polítics 
i organitzatius centren aquestes 
trobades. En aquesta ocasió, vam 
tenir l'oportunitat de debatre sobre 
diferents eixos: L'economia social 
i solidària, el seu paper transfor¬ 
mador i la necessitat de passar del 
contrapoder a l'alternativa; la lluita 
feminista i les consignes per l'ela¬ 
boració d'un protocol contra les 
violències masclistes adaptades a 
cada espai i territori; la gestió co¬ 
munitària i com treballar les nos¬ 
tres relacions amb la realitat més 
propera; la lluita municipalista i 
com afecta l'entrada de l'esquerra 
independentista a les institucions 
als moviments de ruptura; i tam¬ 
bé sobre el mite dels ritmes i com 
ajudem a la vertebració dels Països 
Catalans des dels nostres espais. 

Aquests espais, com aquesta tro¬ 
bada o la futura construcció de l'As¬ 
semblea Municipalista dels Països 
Catalans, són les eines que tenim 
com a moviment per fer avenços 
reals i coordinats, fora de l’autono- 
misme i la negació sistèmica de la 
nació sencera, en la unió de totes 
les lluites desenvolupades arreu 
del nostre territori. 

La Xarxa ha demostrat estar més 
viva que mai, i des de Sants, des de 
l'esquerra independentista i el Ca¬ 
sal Independentista Jaume Comp¬ 
te, continuem aportant el nostre 
gra de sorra per aconseguir l'allibe¬ 
rament nacional i social del nostre 
poble. 


Polititzant el male/tar i lo curo 

col·lectiu La Guerxa 
Espai d'autogestió dels malestars i la cura 

Tancament de curs 




Miguel Torrijos, @mic Jtorxijos 


A menys d'un mes per a 
què acabin les classes a 
escoles i instituts, el curs 
s'acomiada amb un fet 
destacable: l'increment a Barcelo¬ 
na de les matriculacions a escoles 
públiques. Pel que fa al proper curs, 
l'Assemblea Groga de Sants inicia al 
juny la campanya per la construcció 
d'un institut nou al barri donada 
la insuficiència de places ofertades 
pels instituts públics del barri. 

Barcelona ha estat una ciutat en 
la que les matriculacions a escoles 
concertades superava les sol·lici¬ 
tuds d'escola pública des que co¬ 
existeixen tots dos models d'escola. 
Fa ja uns anys que les dades mostra¬ 
ven una clara tendència d'augment 
de matriculacions a l'escola públi¬ 
ca que s'ha vist confirmada aquest 
final de curs: per primera vegada, a 
Barcelona la demanda d'escola pú¬ 
blica supera la demanda d'escola 
privada-concertada. 


Cal valorar positivament el can¬ 
vi de tendència i cal analitzar les 
raons per les quals s'ha produït. 
Òbviament, la situació actual de 
perpetuació de la crisi fa que mol¬ 
tes famílies optin per l'educació pú¬ 
blica per qüestions econòmiques, 
però no hem de menystenir l'apos¬ 
ta per la renovació pedagògica de 
molts centres educatius, així com 
la demanda d'un model educatiu 
alternatiu, participatiu, actiu i que 
tingui en compte les necessitats i 
ritmes propis de cada infant. 

En aquest sentit saludem les ini¬ 
ciatives portades a terme per les 
famílies, no només pel que fa a 
la participació en les jornades de 
portes obertes, sinó per pràctiques 
d'auto-organització per donar con¬ 
tinuïtat a comunitats creades a l'es¬ 
cola bressol. També, i especialment, 
per aquelles que trenquen amb l'es- 
tigmatització d'escoles, apostant 
per revaloritzar-les matriculant als 
seus infants. 

Però "innovador" no sempre és 
sinònim de participació, igualtat 
d'oportunitats i cooperació. Aquest 
és el cas del Programa Escola Nova 
21 que, sota la tramposa etiqueta de 
«innovadora» amaga la promoció 
de la competitivitat entre centres i 
la separació entre escola pública i 
privada. Cap altra cosa es pot espe¬ 
rar d'un pla darrere del qual hi ha la 
Fundació Bofill i la Fundació Obra 
Social de La Caixa: sota la patina de 
la innovació, pretenen l'augment 
de la diferenciació entre escoles 
d'elit (ja siguin públiques o priva - 
des-concertades) i estigmatitzades. 


Caldrà estar alerta i realitzar el se¬ 
guiment del programa Escola Nova 
21 als nostres barris. En aquest sen¬ 
tit, la realització del mapa escolar 
esdevé una eina fonamental per a 
conèixer les necessitats i problemà¬ 
tiques del sistema educatiu a Sants: 
dades de matriculació per etapes, 
nombre de places ofertades, relació 
amb la natalitat ens permetran ar¬ 
ribar a conclusions i propostes d'ac¬ 
tuació per als pròxims anys. 

Aquest és el cas de la campanya 
que l'Assemblea Groga de Sants ha 
iniciat durant el mes de juny: Una 
xerrada el dia 2 de juny a l'Escola 
Barrufet ha estat el tret de sortida de 
la campanya per exigir la construc¬ 
ció d'un nou institut al barri. L'acti¬ 
vitat va comptar amb la participa¬ 
ció de membres de la Plataforma 
per l'Institut a Germanetes (actual 
Institut Viladomat de l'Eixample) i 
la Plataforma per l'Educació Públi¬ 
ca del Poble Nou que van compartir 
amb els assistents les seves experi¬ 
ències en el procés de reclamació 
de places de secundària pública als 
seus respectius barris i en projectes 
de renovació pedagògica 

Però no només és important aug¬ 
mentar l'oferta de places públiques 
sinó que també la línia pedagò¬ 
gica que el centre seguirà. Al nou 
institut no han de tenir cabuda les 
pràctiques neo-liberalitzadores que 
pretenen ampliar el negoci lucratiu 
a l'educació, orientar-la als interes¬ 
sos de l'empresa privada o la gestió 
vertical de dalt abaix dels equips 
directius. Per aquesta raó, es fa im¬ 
prescindible que tots els actors de 


la comunitat educativa, alumnes, 
famílies, personal laboral i profes¬ 
sorat, treballin colze a colze per cre¬ 
ar les dinàmiques que permetin la 
coeducació de l'alumnat. 

Aprenguem de les recent experi¬ 
ències portades a terme a altres 
barris de Barcelona i apostem per 
la creació d'un nou institut que no 
només satisfagui la demanda de 
places a l'escola pública sinó que 
desenvolupi un projecte on l'edu¬ 
cació amb perspectiva de gènere, 


la cooperació i la participació de la 
comunitat educativa siguin la clau 
de volta. Esperem que la realitza¬ 
ció del mapa escolar ens permeti 
detectar altres necessitats i posar 
els mitjans per remeiar la situació. 
De moment, i com a exemple, cal¬ 
drà anar analitzant quina és l'ofer¬ 
ta de places de Cicles Formatius 
i quines són les problemàtiques 
concretes de la Formació Professi¬ 
onal al barri. 


"Per primera vegada, 
a Barcelona la demanda 
d'escola pública supera 
la demanda d'escola 
privada-concertada” 

"L'Assemblea Groga de 
Sants ha iniciat durant el 
mes de juny una campa¬ 
nya per exigir la construcció 
d'un nou institut al barri” 

L’Horta Alliberada, fent bar¬ 
ri a través de l'agroecologia 

El projecte que va començar el dia 30 d'abril des d'un grup reduït de 
persones vinculades a l'Assemblea del Barri de Sants és a dia d'avui 
un nou espai al barri on conflueixen més de mig centenar de veïnes. 



Lluitem, 

resistim, 

construïm 


Horta Alliberada 


D es de la reapropiació del 
solar en desús que fa can¬ 
tonada entre els carrers 
Tinent Flomesta i Càce¬ 
res el darrer dia del mes d'abril han 
sigut més d'un centenar les perso¬ 
nes que han mostrat interès i han 
participat de les activitats que ha 
acollit l'Horta Alliberada. L'èxit amb 
que l'han rebut les veïnes més pro¬ 
peres i la nombrosa participació 
evidencien la manca d'espais com 
aquest al barri. Una necessitat que 
s'ha cobert una vegada més des de 
l'autoorganització i l'acció direc¬ 
ta, desobedient i pacífica contra la 
propietat privada com és l'okupa- 
ció d'espais buits i en desús. Aquest 
és doncs un altre exemple més de 
la contradicció de la propietat pri¬ 
vada, que permet la continuat d'es¬ 
pais en desús i abandó en contra de 
les necessitats reals de les veïnes. 
És també una mostra de com, un 
cop superada, el que en deriva és 
un projecte essencialment antica- 
pitalista; un espai de lluita contra 
l'atomització i la individualització 
a les que pretén sotmetre el discurs 
hegemònic neoliberal on s'hi estan 


establint uns llaços de comunitat 
entre veïnes de diferents edats i pro¬ 
cedències, imprescindibles pel sor- 
giment d'una identitat col·lectiva 
capaç de superar totes les contra¬ 
diccions i injustícies. A l'enllaçar els 
conceptes agricultura i ecologisme 
suposa un qüestionament al model 
alimentari actual i la seva tendència 
a la importació i a la dependència 
del petroli, dels seus derivats i de la 
indústria química. És un petit gra de 
sorra cap a la sobirania alimentària. 
I per últim, a l'estar situat al bell mig 
de Sants és un qüestionament direc¬ 
te a la marca Barcelona i a la ciutat 
de formigó, és una petita passa cap a 
la gestió dels espais des de les perso¬ 
nes i per a les persones. 

El dia a dia del projecte es deci¬ 
deix a les assemblees cada dimarts 
de manera voluntària i col·lectiva. 
Fins al moment, les prioritats han 
estat dues: acondicionament de l'es¬ 
pai i inici de la plantació. Pel que fa 
a la primera, la setmana següent a 
l'obertura de l'espai va tenir lloc un 
taller a càrrec de la Fusteria de Can 
Batlló on es van elaborar amb palets 
reciclats els primers bancs i taules 
que permeten acomodar-se a l'es¬ 
pai. Al mateix dia d'entrada a l'es¬ 
pai es va habilitar un punt de llum 


i a falta de complir el primer mes ja 
hi ha instal·lat un punt d'aigua. Per 
suportar la calor del Sol i resguar- 
dar-se de la pluja també hi ha una 
tela de plàstic que fa de porxo. Pel 
que fa a les plantes, l'endemà mateix 
de l'obertura va tenir lloc un taller 
d'agricultura ecològica. Actualment 
una comissió que combina gent amb 
interès d'aprendre i persones amb 
experiència són qui s'encarrega de 
la planificació dels cultius i de les 
tasques a realitzar. Fins a dia d'avui 
s'ha plantat ja moltes de les hortalis¬ 
ses típiques de la temporada d'estiu 
com tomates, carbassons, cogom¬ 
bres, albergínies, pebrots, etc. Una 
altra comissió, la de comunicació, 
s'encarrega de la difusió a través del 
propi mur i des les xarxes socials per 
on es van publicant entrades sobre 
la feina que s'hi va fent així com les 
properes activitats a realitzar. 

Tot això ha sigut possible gràcies a 
la participació del veïnat i a l'esforç 
col·lectiu així que, si encara no conei¬ 
xes l'Horta Alliberada, a què esperes? 


Facebook - Horta Alliberada 
lhortaaUiberada@gmail.com 


Can Vies 


D esprés de dinou anys de 
l'okupació de l'immoble, 
d'un intent de desallot¬ 
jament i posterior recu¬ 
peració i reconstrucció de l'espai, el 
projecte de Can Vies ha aconseguit 
arrelar, anar creixent i seguir do¬ 
nant fruits. 

Tots aquests anys de feina han 
fet que esdevingui un model refe¬ 
rent d'autogestió, escola i altaveu de 
lluites socials al barri. Un espai, que 
pot ser utilitzat per tothom, on po¬ 
der organitzar tot tipus d'activitats 
i tallers. Un lloc de referència pels 
joves i no tan joves, on poder reu¬ 
nir-se, organitzar-se i implicar-se en 
les lluites del barri. En definitiva, un 
espai on créixer a través de la feina 
col·lectiva. 

A més a més ha esdevingut un 
símbol del barri de Sants. Un barri 
combatiu que amb la lluita ha acon¬ 
seguit ser el que és. Can Vies és un 
dels molts nodes importants d'una 
àmplia xarxa d'espais i col·lectius 
que han creat un teixit social fort i 
combatiu, capaç de ser una alterna¬ 
tiva real en tots els aspectes de la vi¬ 
da al nostre barri i plantar cara a les 
ofensives del poder. 

La seva singularitat ha permès la 
creació i desenvolupament de molts 
projectes i col·lectius, polítics, cultu¬ 
rals i socials. En ser un espai obert a 
tothom, ha fet possible la realització 
de milers d'activitats de col·lectius 
de dins i fora el barri gràcies a la 
seva forma de gestió assembleària 
i autogestionària. Fruit d'aquesta 
tempesta constant d'activitats és 
un cau imprescindible de la cultura 
popular del barri, música, teatre i 
folklore. 

El projecte de reconstrucció, ini¬ 
ciat tot just després de l'intent de 
desallotjament i posterior semi en¬ 
derroc de l'edifici, és una experièn¬ 
cia única d'esforç popular, col·lectiu, 
intergeneracional i creador. Una tas¬ 
ca molt dura i de grans dimensions, 


realitzada de forma totalment auto- 
gestionada on més de 2.000 perso¬ 
nes van col·laborar com a mecenes 
en el projecte de reconstrucció. 

El nou projecte de Can Vies que es 
construeix dia a dia va donant lloc a 
nous col·lectius i espais dels quals 
el barri en té necessitat. Una bona 
part de l'edifici està pràcticament 
acabat i s'està treballant per tenir 
enllestit nous espais com un espai 
de salut autogestionada, una botiga 
gratis, un gimnàs, un cinema, entre 
d'altres. 

Actualment, no consta cap denún¬ 
cia sobre el CSA Can Vies que pugui 
suposar una amenaça imminent. 
Tot i així, el sòl on està l'edifici està 
afectat per un pla urbanístic que 
preveu l'enderroc d'aquest per rea¬ 
litzar una rampa d'accés al calaix de 
formigó que cobreix les vies del tren 
i realitzar una construcció de quatre 
plantes. Per això mateix, el futur de 
Can Vies passa per la modificació 
d'aquest pla urbanístic. Un pla que 
va ser una imposició a la demanda 
veïnal de soterrament de les vies, 
que suposa l'expulsió dels veïns la¬ 
terals de Can Vies i d'altres indrets 
de la zona. Aquest canvi s'està tre¬ 
ballant des del teixit associatiu del 
barri per poder trobar una solució 
de consens que asseguri la conti¬ 
nuïtat de Can Vies com a un triomf 
popular. 

Per tots aquests motius, seguim 
treballant tan entusiasmades com 
el primer dia i més conscients que 
mai de la importància de seguir cre¬ 
ant poder popular des dels espais 
lliures i autogestionats. Seguirem 
també, promovent la lluita que porti 
als barris a resoldre les seves neces¬ 
sitats de forma autogestionada i ho¬ 
ritzontal tot combatent el capital i 
construint alternatives. 




rra d’escudella 

CUINA CATALANA ☆ WWW.TDK.CAT 

C/PREMIÀ, 20 SANTS - BCN ☆ 93 422 16 13 


\ NO MENGIS QjjALSEYOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 



DE QUÈ SERVEIX 

SI NINGÚ NO HO 
EXPLICA? 

Per 75€ l'any rebràs la Directa 
a casa cada 15 dies i donaràs 
suport al periodisme 
transformador 

SUBSCRIU-TE! 

Directa 

publicació quinzenal 

www.directa.cat 



KOP DE MÀ 

C/Riego, 4. Sants 

Universitat 

popular 


El Bloke 
en lluita contra 
el desallotjament 
i la turistificació 
del barri 


El Bloke 


E l passat dimarts dia 
17 de maig El Bloke 
va rebre una notifi¬ 
cació de la mà de Ba- 
gursa i el Districte de 
Sants-Montjuïc que 
donava a les persones que hi vi¬ 
uen el marge d’un mes per aban¬ 
donar l’edifici. Una vegada supe¬ 
rat aquest termini està previst que 
s’iniciï un procés administratiu 
que posi en marxa la maquinària 
per desallotjar de l'edifici a les ve¬ 
ïnes que hi viuen des de fa gairebé 
8 anys. 

El Bloke és un edifici situat al 
carrer Creu Coberta n°24, a la vo¬ 
ra de Plaça Espanya, que va ser 
okupat al 2008. Els pisos d’aquest 
immoble es van quedar buits 
després de que expropiessin a les 
veïnes que hi vivien anys enrere. 
Aquestes van ser forçades a aban¬ 
donar casa seva perquè es preveia 
l’execució d'un Pla Urbanístic que 
porta més de disset anys en curs i 
que pretenia obrir una carretera 
per enllaçar el carrer Diputació 
amb la Gran Via, amb l’objectiu 
de desembossar Plaça Espanya del 
trànsit i ampliar l'oferta hotelera i 
turística. 

Un grup de persones va decidir 
entrar-hi a viure per solucionar 
les seves necessitats habitacionals 
i per denunciar que hi hagi habi¬ 
tatges buits mentre hi ha qui no 
té un sostre. Altres blocs del costat 
també es van okupar i, després de 
desallotjar-los, han estat solars 
buits sense cap ús durant una co¬ 
lla d’anys. 


Aquesta reforma urbanística 
finalment no es durà a terme tal 
com es preveia en un principi, si¬ 
nó que únicament connectarà Di¬ 
putació amb Creu Coberta, amb 
el que es preveu un tap de trànsit 
que agreujarà la situació. El que 
sí quedarà serà un fantàstic hotel 
meravellós que seguirà ampliant 
l'oferta hotelera al barri, on totes 
podem constatar que en els últims 
anys s'ha anat omplint cada cop 
més d'allotjaments turístics. Totes 
aquestes iniciatives adreçades al 
turisme estan especulant amb el 
preu dels habitatges que, amb la 
crisi inventada pel sistema neoli- 
beral, dóna resultant que algunes 
veïnes del barri han de marxar per 
no poder pagar aquests alts preus 
abusius. 

Davant aquesta situació reivin¬ 
diquem la necessitat d’habitat¬ 
ge i espais on les veïnes del barri 
puguin viure i socialitzar-se fora 
del cercle mercantilista, és per ai¬ 
xò que defensem l'okupació d'es¬ 
pais com a mitjà per a solucionar 
aquestes necessitats i la creació 
de formes de relacions autgestio- 
nades solidàries i de recolzament 
mutu. 

El Bloke ha sigut un espai d'ha¬ 
bitatge des que es va okupar per 
gent conscienciada i amb ganes 
de conviure de forma política i 
col·lectiva. Entre les seves parets 
hi han conviscut persones amb 
els seus anhels revolucionaris i 
les ganes de convivència fora dels 
paràmetres capitalistes. Els seus 
llits, les seves cuinesi cada racó 
han estat plens de vida i han estat 
refugi i aixopluc per molta gent, 


han donat cobertura a gent amb 
diferents problemàtiques socials 
on s'han pogut recolzar. 

Aprofitem per donar el nostre 
suport i estima a les diferents ca¬ 
ses i centres socials okupats que 
estan en un procés de desallot¬ 
jament. Pensem que el sistema 
capitalista imposat només es pot 
trencar amb l'acció directa que, a 
la vegada, ens fa protagonistes de 
les nostres vides. 

El Bloke és del barri i es queda al 
barri! 

El Banc Expropiat es queda a 
Gràcia! 

Can Vies no es toca! 

Visca tots els espais que trenquen 
motlles! 


Universitat popular 


A l’actualitat, la idea que 
totes les persones tenen 
dret a l’educació per¬ 
manent queda recollida 
en nombrosos documents i legis¬ 
lacions, entenent que, sols mitjan¬ 
çant aquesta formació, les persones 
adultes poden adquirir, actualitzar, 
completar i/o ampliar els seus co¬ 
neixements i aptituds per al seu 
desenvolupament personal i/o pro¬ 
fessional. Els conceptes "formació 
de persones adultes", "formació per¬ 
manent" i "formació al llarg de la 
vida", són termes que impregnen 
una part de la retòrica política, ad¬ 
ministrativa i educativa des de ja fa 
un temps, tot i que això ha tingut 
una traducció pràctica escassament 
operativa. 

El Consorci d'Educació i el De¬ 
partament d'Ensenyament estan 
prioritzant aquells estudis que 
ofereixen una titulació, orientats 
especialment a la població jove. 
Fomentar aquests cursos és del tot 
necessari, si no fos perquè això sig¬ 
nifica una postergació i fins i tot 
una total anul·lació dels cursos de 
nivells instrumentals i inicials, per 
tant, una expulsió dels col·lectius 
amb menys formació i amb perfils 
de vulnerabilitat social. 

L'aplicació d'un model organit- 
zatiu poc adaptat a les necessitats 
i les característiques d'aquestes 
persones genera una dinàmica 
excloent que acaba produint una 
manca d'oferta formativa de nivells 
instrumentals a les escoles públi¬ 
ques. En els darrers anys han estat 
les entitats socials les que s'han fet 
càrrec d'aquesta tasca, però sovint 
amb menys recursos dels necessa¬ 
ris per fer-ho de forma sostenible i 
amb qualitat. Tot i així, la flexibili¬ 
tat i adaptabilitat de les entitats del 
tercer sector ha facilitat que aques¬ 
tes es fessin càrrec de bona part dels 
cursos d'acollida sociolingüística 
per a persones immigrades, TIC i 
formació bàsica. 

Tant l'emergència de les neces¬ 


sitats -augment de població enve¬ 
llida; taxes d'atur elevades entre 
la població amb poca trajectòria 
formativa; població migrada amb 
manca de domini de la llengua; 
manca de domini de les TIC; etc.- 
com la complexitat de les situa¬ 
cions, ens haurien d'obligar a no 
deixar simplement en l'oblit l'acció 
educativa dirigida als sectors de la 
població amb més risc d'exclusió. 

Des de fa uns mesos, un grup de 
persones vinculades a l'àmbit de 
la formació permanent estem dis¬ 
senyant un projecte formatiu amb 
prisma comunitari, que parteixi de 
les necessitats reals de les persones, 
finançat amb fons públic i especia¬ 
litzada en la formació bàsica, acolli¬ 
da sociolingüística (català i castellà 
per a migrants), circuit de formació 
instrumental (alfabetització, neolec- 
tura i certificat), alfabetització digi¬ 
tal, Graduat en Educació Secundària, 
formació per a la vida i la inclusió so¬ 
cial i competències transversals, des 
d’una òptica diferent a la dominant. 
Volem que aquest nou espai de for¬ 
mació quedi vinculat a la comunitat 
i al teixit associatiu del territori on 
s’estableixi la seu física, tot habili¬ 
tant els mecanismes organitzatius 
necessaris per fomentar la partici¬ 
pació, de manera que les persones 
que assisteixin puguin implicar-se, 
involucrar-se i tenir poder de decisió 
en les qüestions fonamentals (des 
d’aquelles que remeten al funciona¬ 
ment de l’escola, fins a aquelles refe¬ 
rents a allò que volen aprendre). 

L’escola sovint batega al marge 
de l’entorn. Aquesta proposta, però, 
busca la construcció d’un espai for¬ 
matiu envaït per la pluralitat, l’he¬ 
terogeneïtat social, capaç de donar 
resposta a les necessitats d’una 
ciutadania diversa en tots els seus 
ensenyaments i aprenentatges, i 
cogestionada per les entitats soci¬ 
als de l'entorn, les persones parti¬ 
cipants i les professionals que hi 
treballen. 

Parlem d'una proposta però espe¬ 
rem que, en poc temps, es convertei¬ 
xi en una realitat arrelada al nostre 
barri, tant mancat d'espais forma¬ 
tius de qualitat. 



Inulstlrfe 

Cooperativa Autogestionària 
COMUNICACIÓ GRÀFICA 

St sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(PutJQneí'íis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485- 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 



EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

Punt de Suport de Persones Migrants 


de maig de 2015. A les portes del CEAR (Comis- 
E sió Espanyola dAjuda als Refugiats), un grup 

^^P de refugiades i demandants d'asil es mani- 
festen: un dels pocs actes en que de forma au- 
to-organitzada i sense mediacions fan escol- 
I tar la seva pròpia paraula. Volen denunciar i 
visibilitzar les polítiques racistes i la violència burocràtica amb què es 
troben al cap de mesos de paperassa a Barcelona, no només en aquesta 
organització sinó en totes les encarregades de gestionar els tràmits de 
petició d'asil i les ajudes a refugiades. 

A partir de l'èxit de la convocatòria, que s'arriba a realitzar tot i les 
ament asses rebudes des del CEAR i amb l'assistència de moltes refu¬ 
giades que per primer cop es fan fortes per a denunciar-la, es forma el 
col·lectiu Indignados Refugiados amb la voluntat de documentar els 
casos de maltracta institucional que pateixen a Barcelona. Dos mesos 
després, refugiades a Madrid es manifesten contra les mateixes dinà¬ 
miques sota l'eslogan Refugiados sin refugio. Enfront la mateixa pro¬ 
blemàtica, es comencen a teixir xarxes entre refugiades, activistes i 
col·lectius de migrants arreu de l'estat espanyol. 

El drama que ve succeint al Mediterani i als països fronterers de 
l'Unió Europea no és res de nou, però va caldre la fotografia d'un nen 
de pell blanca i roba occidental mort a la sorra per generar una onada 
general d'empatia davant el que s'ha anomenat ‘crisis dels refugiats'. 
L'estiu de 2015 el conflicte de Síria seguia escalant rere quatre anys 
de guerra, i si les classes mitjanes havien pogut anar sortint del país 
pel seus propis mitjans ara eren les classes més baixes que es veien 
obligades a fugir-ne amb poc més que els seus cossos i el que podien 
dur a sobre. Cada cop més i més persones emprenien valentes camins 
impossibles cercant millorar les seves condicions de vida i, sense im- 
portar-los les línies traçades entre països, portaven a les portes d'Eu- 
ropa les conseqüències de segles d'imperialisme i del neocolonialis- 
me actual. 


‘Ouiero tenez los mismos dezechos que Ada Colau’ 

Moltes es van sentir aleshores impulsades a actuar, i les instituci¬ 
ons es sumaren al carro. A Barcelona, el ‘govern del canvi' celebra a 
l'agost una multitudinària manifestació a l'estació del Nord on hi 
assisteix molta gent blanca, representants de partits polítics i dos re¬ 
fugiades amb una pancarta - ‘Ouiero tener los mismos derechos que 
Ada Colau' - que vol fer reflexionar més enllà del conegut ‘Refugees 
Welcome'. Mentre l'alcaldessa anuncia la idea del Pla Ciutat Refugi 
de la que a partir d'ara farà bandera, les refugiades que reclamen 
igualtat de drets per a totes fan contacte amb algunes activistes pre¬ 
sents per a organitzar-se al marge de la institució i del discurs hu¬ 
manitari i assistencialista. 

El mes de setembre comencen les primeres assemblees convocades 
a centres socials. Refugiades i persones en tràmits d'asil denuncien 
amb pèls i senyals els casos de racisme i maltracta institucional als 
que s'enfronten, assenyalant les causes arrelades en les dinàmiques 
colonials i el capitalisme feroç que provoquen els desplaçaments de 
les persones. Així, es teixeixen llaços entre lluites i es pretén un plan¬ 
tejament radical no només de les polítiques d'asil i les seves deficièn¬ 
cies, sinó del sistema en la seva totalitat i de com el poder es sustenta 
en l'exclusió de persones, l'explotació de les que són privades de drets 
i la repressió de la resistència que en sorgeix. Amb aquest punt de 
partida l'assemblea pren el nom de Punt de Suport de Persones Mi¬ 
grants, i vol donar acompanyament a Barcelona a aquelles que tran¬ 
siten i a aquelles que s'hi volen quedar, posant èmfasis en trencar 
la categorització de persones migrants i amb voluntat de treballar 
plegades amb les mateixes afectades. 

Ciutat refugi? Hipocresia de merda! 

3 de maig de 2015. Unes 200 persones es concentren a la plaça Sant 
Jaume. Responen a la crida en solidaritat amb el desallotjament del 
Mukhayyam que ha tingut lloc aquell mateix matí. Les ordres per en¬ 
trar a l'edifici de la Llotja, des d'on s'havia fet pública l'okupació du¬ 
rant la manifestació de l'i de maig per acollir-hi el primer Freespot de 
la ciutat, es donaven a la mateixa hora en que s'inaugurava el Fòrum 
internacional sobre acollida i integració de persones refugiades a 
la Unió Europea. La lectura del manifest va ser acompanyada d'una 
pintada al terra que recuperava l'eslògan de la pancarta principal del 
Mukhayyam: ‘Ciutat regufi? Hipocresia de merda!', tot just davant el 


cartell ‘Refugees Welcome' que desde septembre 2015 penja al balcó 
del consistori publicitant Barcelona com a ciutat refugi. 

Segons Indignados Refugiados, el pla no ha analitzat la situació so¬ 
bre el terreny i es limita en els seus 8 mesos d'existència a una pàgina 
web on s'enumeren els mateixos procediments per a solicitants d'asil 
que ja existien, sense oferir cap mitjà per denunciar males pràctiques 
de les organitzacions encarregades dels tràmits i les ajudes ni obrir 
cap via per a la participació de les refugiades que ja són aquí. També 
posen èmfasi en la hipocresia que implica el concepte de ciutat refu¬ 
gi mentre que amb una doble vara l'ajuntament segueix reprimint i 
perseguint el col·lectiu de manters a la ciutat, fins a prohibir-los l'en¬ 
trada en certes estacions de metro, on la policia assetja i identifica a 
les persones de pell negra i els requisen les seves pertinences. 

Ciutat refugi - Ciutat rebel 

Mentre criminalitzi i reprimeixi impunament les persones i els mo¬ 
viments que s'organitzen per gestionar les seves vides, una ciutat no 
podrà ser refugi. Enfront de la ciutat que corporacions i institucions 
volen vendre cap a fora - la (Marca) Barcelona cosmopolita i moder¬ 
na, oberta i refugi -, s'alça i es visibilitza cada cop amb més força una 
altra ciutat, la de les persones que l'habiten: veïnes dels barris ofe¬ 
gats pels efectes de gentrificació i la massificació turística, okupes 
que recuperen i gestionen espais per a totes des del suport mutu, la 
solidaritat amb el projecte del Mukhayyam en només tres dies de 
vida, migrants aquí establerts que visibilitzen i fan front al racisme 
institucional en col·lectiu... Una ciutat rebel que vol recuperar l'espai 
públic de la seva cosificació i del control exhaustiu que se n'exerceix, 
en la que moltes lluites convergeixen creant noves aliances i espais 
per a totes. 

Davant el desmantellament del l'estat del benestar, s'aguditza la 
tensió entre oprimits i opressors. Els migrants, amb menys drets i vi- 
sibilització, són els primers en patir els efectes de la crisi capitalista 
i els primers a ser reprimits i criminalitzats, com ho són les nostres 
companyes activistes, vaguistes, llibertàries... Són també les més pre¬ 
càries les que s'organitzen per fer-hi front i gestionar les seves vides 
al marge del sistema que les exclou, creant llaços solidaris a través de 
les fronteres físiques i culturals. 



Mobilitzación per la llibertat de Sidil 


Sindicat Popularde Venedors Ambulants 

Fluxos 
de població 


“Obriu les fronteres!'’ 


Stop Mare Mortum Sants 


Fluxos de població... eufemisme. El seu nom 
propi, persones refugiades, població que mi¬ 
gra de pobles i ciutats a on plouen bombes, 
de pobles i ciutats a on les autoritats per¬ 
petuen l'espoli de les riqueses del país i de 
la seva gent, de pobles i ciutats on si crides 
“vull viure” et converteixen en un delin¬ 
qüent o en un mort. 

El/la migrant es refugia a una altra ter¬ 
ra perquè a on està no pot viure, és així de 
senzill i dramàtic. I el drama es converteix 
en tragèdia quan la Unió Europea tanca les 
fronteres i deporta a les persones refugiades 
fora de l'Espai Schengen, conculcant tots els 
drets sobre la lliure circulació de persones i 
el dret d'asil. 

Potser cal recordar-los: “Tota persona té 
dret a circular i escollir el seu lloc de residèn¬ 
cia a l'interior d'un estat”, “Tota persona té 
dret a cercar asil i a beneficiar-se'n en d'al¬ 
tres països”, “Prohibició d'expulsió i devolu¬ 
ció (refoulement) de refugiats”. 

Les autoritats elegides democràticament 
no saben llegir! Ho demostren dia a dia, 
minut a minut, els uns perquè fan les lleis 
i acords que els hi convé, acord de “refoule¬ 
ment'' amb Turquia, i els altres perquè no 
tenen el coratge de denunciar i desobeir 
aquests acords i obrir l'escletxa al bon go¬ 
vern autonòmic i municipal. 

Als costats, encerclant al poder “democrà¬ 
tic”, la societat civil organitzada que es posa 
a fer realitat el rescat a les persones, les cures 
de la salut, l'atenció en el viatge, les brigadis- 
tes, la denúncia pública constant. Sense me¬ 
dis, amb finançament solidari. I aquí parlem 
també de totes les organitzacions i xarxes 
que al territori de la Unió Europea batallen 
per a què, per exemple, es tanquin els Cen¬ 
tres d'Internament d'Estrangers i hi hagi 
una política envers al que arriba que, en pri¬ 
mer lloc, tingui a veure amb la dignitat de les 
persones que habitem aquest món. 

Les notícies, els relats, les imatges, les his¬ 
tòries que ens arriben diàriament es trans¬ 
formen en consciència de la responsabilitat 
de la Unió Europea en el no acolliment i “re¬ 
foulement'' de les persones refugiades i mi- 
grants deixant-les en el desemparament, la 
il·legalitat i a mercè de les màfies connivents 
amb els poders locals. 

Al tancar la frontera amb la Unió Europea 
a Grècia les persones refugiades tenen que 
viatjar a Líbia i pagar a les màfies per passar 
pel Canal de Sicília, travessia molt més peri¬ 
llosa que està fent que els que anhelen viure 
tornin a morir ofegats. Perquè cada ofegat és 
la història dels que es varen ofegar i el futur 
dels que s'ofegaran. 

Diuen a la ràdio que hi ha 20.000 nens i ne¬ 
nes refugiades sense cap adult, soles, a terres 
europees. 

La Plataforma de Suport a les Refugiades 
de l'Alt Urgell talla la carretera N-145 amb 
Andorra al crit de “si tanquen fronteres no¬ 
saltres tanquem carreteres”. 

Als barris de Barcelona ens unim en Plata¬ 
formes de lluita i transformació social. 

Al barri ens ajuntem els segons dimecres 
de mes a la plaça de Sants. 

Mou-te, pensa, comparteix, actua perquè si 
no acabaran amb la humanitat. 


Gemma Paxexa, Idomeni 


M és de 50.000 persones 
es troben bloquejades 
a Grècia, la majoria en 
centres d'internament i 
camps de refugiats militaritzats, on 
viuen, en condicions deplorables i 
amb incomprensió i desesperació el 
tancament de les fronteres. “Només 
vull viure com una persona”, ens diu 
la Hind, una jove de Damasc, des del 
camp d'Eko, un dels assentaments 
no oficials que encara resisteix prop 
d'Idomeni. 

La setmana del 23 de maig es va 
desallotjar el campament d'Idomeni, 
on van quedar bloquejades milers de 
persones davant la tanca que separa 
Macedònia i Grècia i que bloqueja la 
“ruta dels Balcans”. En declaracions 
del president del Consell Europeu, 
Donald Tusk, aquest tancament res¬ 
pon a un mandat de la UE: “agraeixo 
als països dels Balcans occidentals 
que estiguin implementant part de 
l'estratègia integral de la Unió Euro¬ 
pea per fer front a la crisi migratòria”. 

Idomeni, camp de resistència 

Idomeni es va convertir al llarg 
d'aquests mesos en un camp de 
resistència quotidiana a aquesta Eu¬ 
ropa fortalesa, com el hotspot de Mo¬ 
ria a Lesbos i tants altres camps i cen¬ 
tres de detenció on les protestes i les 
revoltes són contínues. 


A Idomeni, amb el crit “Obriu les 
fronteres!”, hi hagut diversos intents 
col·lectius de travessar la frontera 
greco-macedònia. Per recordar-ne al¬ 
guns, el 13 de març, amb la “marxa de 
l'esperança”, unes 700 persones van 
aconseguir creuar el riu que separa 
els dos països, però van ser detingu¬ 
des, colpejades i retornades a Grècia 
en camions de l'exèrcit macedoni. El 
10 d'abril milers de persones ho van 
tornar a intentar, aquesta vegada 
tallant la reixa, i van ser brutalment 
reprimides pels militars macedonis 
amb gasos lacrimògens i bales de 
goma, que van causar 260 persones 
ferides, entre elles molts nens i ne¬ 
nes, al respirar els gasos que llença¬ 
ven sobre les tendes. El 18 de maig en 
un intent més desesperat, van llen¬ 
çar un vagó de tren contra la tanca 
i la resposta va ser encara més dura 
amb el llançament de gasos sobre tot 
el camp per part de la policia grega. 

El pal i la pastanaga 

El desallotjament, segons el govern 
grec, es va fer de forma “pacífica”, 
però respon a mesos de violència 
continuada contra les refugiades, 
plens de mentides, desgast, amena¬ 
ces i repressió. En certa manera, aca¬ 
bar amb el campament d'Idomeni, 
- que no amb la resistència de les re¬ 
fugiades- s'ha fet amb la política del 
pal i la pastanaga. 

La pastanaga ha estat representa¬ 
da pel personal de l'ACNUR que du¬ 


rant aquest temps ha demanat a les 
refugiades traslladar-se a les desenes 
de campaments oficials militaritzats 
que s'han creat a diversos indrets del 
país. Els prometien que allà tindrien 
millors condicions i possibilitats de 
demanar l'asil o la reubicació, però 
un cop hi arribaven la realitat era ben 
diferent. “El menjar és incomestible, 
l'hem de llençar” - afirma el Walid 
que viu al campament de Nea Kava- 
la -, un espai que ha esdevingut un 
guetto; ballat, aïllat, invisibilitzat, 
on es nega l'entrada a persones vo¬ 
luntàries, i controlat per militars. 
Una realitat dura ens trobem tam¬ 
bé al campament situat a les afores 
d'Oreokastro, una nau industrial en 
un polígon desolador, on no hi ha ni 
suficient aigua per rentar-se. A més, 
segons ens diuen les refugiades, cap 
de les persones que estan en aquests 
camps ha tingut resposta del Servei 
d'Asil Grec, que no contesta les vide- 
otrucades d'Skype, la única via que 
tenien fins ara per demanar l'asil, el 
reagrupament familiar o entrar en el 
programa de reubicació a altres paï¬ 
sos europeus. 

Com que milers de persones es ne¬ 
gaven a abandonar Idomeni, perquè 
com explica el Mohamed “ja no ens 
creiem a l'ACNUR”, ha entrat en joc la 
política del pal. Ha anat en augment 
el desgast, les amenaces i la repres¬ 
sió, amb la restricció de la possibilitat 
de demanar l'asil només als camps 
oficials; amb el llançament continu- 



Camp d'Eko 



Atacs al campament d’Idomeni 


Gina Garriga 



Gemma Parera 


Atacs al campament d’Idomeni (8 d’abril) 


Gina Garriga 



Gemma Parera Camp oficial d’Oreokastro 


Protesta al campament d’Idomeni 


Gemma Parera 

Hotspot de Moria a Lesbos Foto: Sergi Rugrand 



El pacte de 
la vergonya 


at de gasos lacrimògens; helicòpters poli- 
cials i militars sobrevolant el campament; 
talls d’aigua, persecució de les voluntàries 
i impediments per accedir o portar menjar 
al camp. Això és el que explica que, forçats 
per la policia grega, - i prohibint l’entrada a 
voluntàries i periodistes- el 23 de maig, i els 
dies posteriors, unes 4.000 persones puges¬ 
sin als autocars que els van dur a un dels 14 
campaments oficials, a la zona de Tessalòni- 
ca, lluny de la frontera i la majoria aïllats de 
les poblacions locals. El Mahmoud, que es¬ 
tà al campament de Lagkadikia, ens ho diu 
clarament “si vaig marxar va ser per la por 
als gasos, no podies respirar, era perillós”. 

Creuar fronteres 

Milers persones, al voltant d’unes 4.000, no 
han volgut marxar des d’Idomeni als camps 
oficials i s’han traslladat a altres assenta¬ 
ments prop de la frontera, com els d’Eko, 
Hara i BP, que de moment continuen resis¬ 
tint, amenaçats per un possible desallotja¬ 
ment. “Ens han dit que empaquetem les nos¬ 
tres coses, vivim amb la por contínua d’un 
desallotjament”, explica el Mohamed en un 
ambient tens al campament d’Eko. 

Moltes intenten creuar la frontera de nit 
a través del bosc i del riu. La majoria són 
retornades, com és el cas de la Hind que va 
fugir amb un grup de persones de Síria: 
“després de tres mesos i una setmana vi¬ 
vint a Idomeni vam perdre l’esperança que 
obrís la frontera, vam caminar 3 dies sense 
parar, però ens van detenir prop de Skopje; 
per a les famílies amb nens va ser molt dur”. 
Algunes persones ho han intentat 10 o 11 
vegades i ens diuen que no deixaran de fer- 
ho. L’Ashan, del Pakistan, que ho ha intentat 
quatre vegades - una d’elles en un camió i 
tres a través del bosc- ens diu que “la policia 
ens pega quan ens deté, però ho tornaré a 
intentar, és la única opció que ens queda; ► 
no aniré a un camp militar, són com una mit¬ 
ja presó, només pots sortir unes hores”. Ens 
explica que hi ha persones que fan el camí 
per si mateixes, altres ho fan amb “màfies”, 
que han arribat a cobrar 1.500 euros; fan ne¬ 
goci de la desesperació per creuar una fron¬ 
tera que tan sols fa uns mesos estava oberta. 
Ara, amb les noves fronteres, calen diners i 
jugar-se la vida per travessar i continuar la 
ruta dels Balcans, on persones que han acon¬ 
seguit creuar relaten les agressions de la po¬ 
licia d’aquests països o de grups d’ultradreta. 

Asil o deportació? 

A partir de juny es posa en marxa el procés 
de pre-registre, al que només poden accedir 
les persones que han entrat a Grècia entre 
l’i de gener i el 20 de març de 2016 i que es 
troben en campaments oficials al continent 
(no a les illes). És el primer pas per sol·lici¬ 
tar l'asil a Grècia, el reagrupament familiar 
o el trasllat a un altre país europeu (per als 
que procedeixen de Síria, Iraq i uns pocs pa¬ 
ïsos més). El pre-registre dóna dret a sortir 
dels camps, però durant el temps que duri el 


procés, - la circular emesa per les autoritats 
avisa que serà llarg- no se'ls proporciona ha¬ 
bitatge - més enllà de les tendes-, la sanitat 
està limitada, i no tenen dret a treballar ni 
a sortir del país; a més, queda oberta la por¬ 
ta de la deportació per a les persones que 
no compleixin aquests requisits o que rebin 
una resposta negativa. 

A les illes la situació és encara pitjor; abans 
del pacte de la UE amb Turquia es registra¬ 
ven i partien al continent, però ara han de 
fer la petició d’asil o reubicació als centres de 
detenció insulars. Si en tres mesos no tenen 
resposta positiva, la poden recórrer i esperar 
tres mesos més, després dels quals pot venir 
l'asil o la deportació. Mentrestant, com ex¬ 
plica un membre de La Burxa des de Lesbos 
“la illa es converteix en una presó: el mar en 
els teus barrots, FRONTEX en els teus carce¬ 
llers i una tenda de campanya en la teva cel¬ 
la”. I moltes de les anomenades “migrants 
econòmiques” estan sent ja deportades en 
el marc d’aquest acord en que deportacions, 
militarització de fronteres i repressió cap a 
les persones migrants són elements comuns 
de l’externalització de les fronteres, on Tur¬ 
quia juga ara el paper que fa temps desenvo¬ 
lupa Marroc a Ceuta i Melilla. 

Iniciatives des de la solidaritat activa 

A les illes i a les ciutats gregues han crescut 
les iniciatives autoorganitzades de suport a 
les persones refugiades. S’han ocupat edifi¬ 
cis, els anomenats/reespof, com el de Notara 
26 i l’Hotel Plaza a Atenes, entre molts d'al¬ 
tres, i el de Orfanatopio a Tessalònica; espais 
que proporcionen un habitatge i suport a les 
persones migrants fugint de l’assistencialis- 
me, un objectiu no sempre fàcil en una rela¬ 
ció desigual, com afirmen algunes de les que 
participen en aquests espais. 

A Orfanatopio viuen unes 80 persones, 
moltes d’elles arribades d’Idomeni - que 
està a uns 75 km-, i s’organitzen a través 
d’una assemblea setmanal, des d’on a més 
de gestionar l’espai promouen mobilitza¬ 
cions per l’obertura de les fronteres, contra 
les deportacions i per la igualtat de drets a 
Grècia, com ara, l’atenció mèdica. “És im¬ 
portant traslladar la lluita a les ciutats i fer 
pressió política” afirma un dels participants 
d’Orfanatopio. 

A Barcelona ja fa temps que, amb aquest 
mateix principi, s'han activat moltes llui¬ 
tes per l'obertura de les fronteres i el su¬ 
port de forma autogestionada a les refugi¬ 
ades, com el Punt de Suport per a Persones 
Migrants, l'ocupació l’i de maig del frees- 
pot Mukhayyam a la Llotja de Barcelona, 
desallotjat pocs dies després pels Mossos 
d’Esquadra, o l’acampada refugiada promo¬ 
guda per la Brigada Eko-Idomeni que, des del 
14 al 17 de maig, va plantar les tendes davant 
la seu de la Comissió Europea a Barcelona, al 
Passeig de Gràcia, i va acollir xerrades i acti¬ 
vitats per a la lliure circulació de les perso¬ 
nes. “Si la Unió Europea no fa cas als camps 
de refugiats, els portarem aquí”, afirmen. 


Lluís Torres 


E uropa és una terra que sembla con¬ 
demnada a no aprendre de la seva 
història. Bressol d’imperis globals, 
genocidis i guerres mundials, aquest 
continent ha vist de prop la cara més fosca 
de la humanitat. I allò que en el seu dia sem¬ 
blaven actes polítics, el temps ho ha acabat 
jutjant com a crims. 

Així, avui sabem que la Conferència de 
Berlín (1884-1885) va impulsar el colonialis¬ 
me més exacerbat per part dels estats euro¬ 
peus que van repartir-se el continent africà; 
que la Conferència de les Açores va ser una 
reunió de criminals que van posar-se d'acord 
per iniciar la invasió d’Iraq (2003); i que, en 
ple 2016, el pacte entre la Unió Europea i Tur¬ 
quia no ens allunya gens de les vergonyes 
del passat. 

El dia 18 de març el Consell Europeu, format 
pels 28 caps d’Estat o de govern dels països 
de la Unió, el president de la Comissió Euro¬ 
pea, i el propi president del Consell Europeu; 
va signar l'acord entre la Unió Europea i Tur¬ 
quia. Un acord que entraria en vigor dos dies 
després i que representa la culminació de la 
desastrosa política d’Europa respecte de les 
persones refugiades. 

Aquest pacte converteix les refugiades en 
criminals que són detingudes només per la 
seva condició de buscadores d’asil, permet 
que aquestes persones siguin empresonades 
en camps militars i, finalment, preveu realit¬ 
zar devolucions massives a camps emplaçats 
a Turquia des d’on, teòrica i únicament, es 
gestionarà l’asil de persones de Síria. A can¬ 
vi, la Unió Europea paga a l’Estat turc 3.000 
milions d’euros, ampliables a 3.000 mili¬ 
ons més, provinents del Fons Europeu pels 
Refugiats. 

En altres paraules, ja que per Europa les 
persones que fugen desesperadament són 
un problema, la Unió paga a Turquia per¬ 
què faci de mur de contenció de refugiades. 
Aquest cúmul de violacions del dret inter¬ 
nacional i dels Drets Humans se sosté sobre 
la base de que Turquia és un Estat segur per 
aquestes persones. 

Res més lluny de la realitat. L'Estat dirigit 
pel govern d’Erdogan ha demostrat repetida¬ 
ment ser un territori hostil per les persones 
refugiades. En primer lloc, perquè ja no és un 
Estat segur ni pels propis turcs. Des de fa me¬ 
sos, la deriva autoritària d’Erdogan ha portat 
a la repetició d’eleccions, a la destitució de 
càrrecs governamentals i a la militarització 
creixent de la societat. En un context en que 
el govern turc ataca els principis mateixos de 
la democràcia, quin incentiu té per garantir 
la protecció de les refugiades? I, sabent que 
l'única preocupació europea és que Turquia 
sigui un mur, què no tolerarà la Unió per tal de 


que no arribin refugiades a les seves costes? 

Erdogan té un xec en blanc, ho sap, i això 
s’aprecia fins i tot a nivell formal. En aquest 
moment, Turquia tan sols reconeix com a 
refugiades aquelles persones que provenen 
de Síria i, fins i tot, a aquestes, només se’ls 
concedeix un status de protecció temporal. 
Però més enllà dels formalismes, la insegu¬ 
retat imperant al territori es reflexa en for¬ 
ma de crims. 

Per una banda, s’ha demostrat que en re¬ 
petides ocasions el govern d’Erdogan ha re¬ 
tornat refugiades provinents de Síria i Iraq 
a aquests països en guerra. Per l’altra, hi ha 
hagut almenys 16 casos d’assassinat, entre 
ells tres nens, de persones que intentaven 
creuar la frontera de Turquia des de Síria. 
Tots ells comesos per part de la policia turca, 
segons va informar l’Observatori Sirià pels 
Drets Humans. 

Però si Turquia és una terra perillosa per 
qualsevol persona refugiada, incloses aque¬ 
lles que en teoria compten amb drets espe¬ 
cials, com es el cas de les sirianes, encara 
ho és més per les kurdes. La guerra entre el 
Kurdistan turc i l’Estat d’Erdogan està en un 
dels moments més crus. L’exèrcit turc ha ac¬ 
tuat sobre aquesta regió no només comba¬ 
tent a les milícies del PKK, sinó massacrant 
a la població civil, realitzant detencions 
sumàries, aplicant tècniques de tortura i 
realitzant polítiques de setge sobre algunes 
de les principals ciutats de la regió. La llis¬ 
ta de crims de guerra i contra la humanitat 
que poden aplicar-se al govern d’Erdogan 
és llarga però les violacions comeses per 
aquest no acaben aquí. 

Durant el setge de Kobane (2014-2015), al 
Kurdistan sirià, les dirigents turques van op¬ 
tar per una política de complicitat amb Estat 
Islàmic, obrint la frontera a les combatents 
islamistes que creuaven cap a Síria per su¬ 
mar-se a les seves files però tancant-la a les 
milicianes que volien ajudar en la defen¬ 
sa de la ciutat i a les refugiades que volien 
fugir-ne. A més d’això, Turquia ha permès i 
segueix permetent el finançament del grup 
terrorista a través de la venta de petroli en 
territori turc. 

En conjunt, l’agressivitat que mostra Tur¬ 
quia enfront de la població kurda fa que 
aquesta corri un greu perill en aquest ter¬ 
ritori. No obstant, com s’ha demostrat, no 
hi ha cap refugiada que es trobi segura en 
aquest país. Aquelles que fugen de la bar¬ 
bàrie, ja siguin sirianes, iraquianes, afga¬ 
nès, palestines o kurdes, totes saben que no 
volen tornar enrere, que no volen tornar a 
trepitjar Turquia, que només volen arribar a 
una Europa on creuen que impera la pau i la 
democràcia. 

Però una vegada més, aquesta Europa està 
mostrant les seves vergonyes. I una vegada 
més la història la jutjarà pels seus crims. 



Acampada Refugiada Barcelona 

RACÓ HISTÒRIC 


Fugir de l’horror 


Agus Giralt 


I magineu-vos un tren circu¬ 
lant cap al nord, cap a França. 
Un tren atrotinat que es troba 
ple de gent, ple de nens i nenes 
que viatgen sols. Un tren que des¬ 
prés de passar de Portbou a Cervera 
de la Marenda segueix cap al nord 
creuant França en direcció a Suïssa 
on a cada parada van baixant nens 
per ser recollits per famílies. Dins del 
tren viatja una nena amb les seves 
dues germanes, ella és diu Joaquima 
Reverter Schweitzer i és una veïna 
de la Bordeta. Ens trobem a la Guer- 


nes i als nens com si fossin ordes de 
salvatges, arribant a qualificar-los, 
fins i tot en decrets oficials, com a 
estrangers indesitjables. 

Els refugiats van ser confinats en 
camps de concentració tant preca¬ 
ris que en molts casos va haver de 
passar temps a la intempèrie fins 
que van disposar de barracons mi¬ 
serables. Camps on es van separar 
les dones i els nens dels homes i on 
tots plegats patiren tant la misèria 
com els càstigs i les tortures de les 
temudes tropes senegaleses. Grà¬ 
cies a que la mare de la Joaquima 
Gener havia amagat les joies dins 
de cabdells de llana quan van creuar 



ra Civil i la Joaquima és una refugi¬ 
ada. Un viatge que la memòria de 
la nostra protagonista esborrarà del 
tot, conservant tan sols el record dels 
nens sols i dels petons i les abraçades 
dels familiars a cada estació. 

La Joaquima Reverter en realitat 
va tenir una oportunitat que molts 
d'altres nens i nenes no van tenir. La 
seva mare conservava la nacionali¬ 
tat suïssa i això li va permetre enviar 
a les seves filles en un tren de la Creu 
Roja cap al país dels alps, lluny dels 
bombardejos. Centenars d'altres ve¬ 
ïns dels nostres barris no van tenir 
aquesta opció i quan el feixisme va 
trucar a la seva porta van haver de 
fugir dels horrors de la guerra o de 
les persecucions cap a la frontera. 

Una altra dona santsenca, la Joa¬ 
quima Gener, va creuar la frontera 
amb la seva mare dins d'un camió, 
sense ser conscient que ho havi¬ 
en fet, ja que anava seguint al seu 
pare que era a l'exercit republicà. 
Els soldats marxaven cap a França 
cercant una terra que, per als que 
havien lluitat armats d'ideals, se¬ 
guia sent la terra de la llibertat, de 
la igualtat i de la fraternitat. Però 
França va rebre als homes, a les do- 


la frontera va evitar que els guardes 
francesos li robessin i els van utilit¬ 
zar més tard per situar-se al Castell 
de Giverzac, el pare no el van tornar 
a veure fins que un dia, sense avís, 
va aparèixer buscant un bany per 
poder-se treure els polls. 

Una altra veïna, la Pietat Foz va 
arribar a la frontera caminant, ja 
que el carro que portaven es reser¬ 
vava per a la gent que no podia ca¬ 
minar. Després de creuar la frontera 
i que els gendarmes els hi fessin es¬ 
collir entre Franco o Negrín, van ser 
enviats en tren fins a Gérardmer, 
un poble a tocar d'Estrasburg. Gent 
dels nostres barris que fugint d'una 
mort més que probable van ser trac¬ 
tats de forma miserable i que tan¬ 
mateix en molts casos, com en el cas 
de la Carme Boatell, van formar el 
gruix de la Resistència que va alli¬ 
berar França del nazisme. 

Quatre dones que van fer cen¬ 
tenars de quilòmetres a peu o en 
transports atrotinats, que van cre¬ 
uar fronteres i que van patir camps 
de concertació pel simple fet de 
fugir de l'horror. D'un horror que 
regna ara a d'altres terres, però que 
segueix sent el mateix horror. 


TASQUES CENTENÀRIES 

L’últim mohicà 
del barri 


lozdi Peralta 


L a història d'Alimentació 
Jubierre, situada a la can¬ 
tonada dels carrers de 
l'Espanya Industrial i del 
Masnou, comença l'any 1948. Era 
una bona època per a aquest tipus 
de negoci, però els temps canvien 
i ara poca gent en queda, d'aque¬ 
lles famílies del barri que visitaven 
l'indret diàriament. Encara vénen 
clients de tota la vida que fan la 


seva compra habitual, però també 
molts tafaners. “Entren a la botiga 
i diuen Oh, quina bodega tan maca! 
No tanqueu, si us plau!, però no ad¬ 
quireixen cap producte'', comenta 
en Josep, resignat. 

La preocupació és raonable: la 
davallada en el nombre de clients 
es va iniciar fa deu anys, i s'ha ac¬ 
centuat amb el punt d'inflexió 
que ha suposat l'expansió de Mer- 
cadona i la proliferació de petits 
supermercats. “Amb prou feines 
anirem tirant com podrem fins a 


la jubilació. No tenim perspectives 
de futur'', explica el botiguer tot 
remarcant que no es tracta de pes¬ 
simisme, sinó de realisme. Valora 
especialment l'atenció personalit¬ 
zada al públic que un establiment 
com aquest facilita i la proximitat 
i caliu que d'altres superfícies no 
atorguen. “Sovint et toca fer de 
psicòleg amb els clients, una cosa 
que s'està perdent''. I afegeix, amb 
un punt d'orgull i d'èpica: “Per ai¬ 
xò som el darrer mohicà de Sants. 
Aquí seguim, malgrat tot''. 



h- - 




HACKLAB 

Compromís mediambiental 


Hacklab, Can Batlló 


L a tecnologia nova atrau 
com si fos màgia, i quan 
vaig veure en una botiga 
una galleda d'escombrari¬ 
es de cuina, fabricada per Big Brossa 
Data amb càmera incorporada, ha¬ 
via de comprar-me-la. No era difícil 
justificar la compra perquè aquest 
cub, a més de molar un munt per 
nou i d'última generació, també em 
permetia demostrar davant de tots 
que m'importa aquest tema tan im¬ 
portant, el medi ambient. 

Cada vegada que llenço escom¬ 
braries al meu nou smart-cubell, 
fa una fotografia. Pell de plàtan, 
pa sec, un embolcall de plàstic. Es 
registra tot i s'envia per internet 
al centre de processament de Big 
Brossa Data on tenen milers d'or¬ 


dinadors funcionant 24 hores al 
dia, set dies a la setmana, allotjats 
en naus especials equipades amb 
potents sistemes d'aire condicio¬ 
nat per refredar els ordinadors que 
tant s'escalfen. Són professionals, 
i per això tenen la infraestructura 
necessària per a poder analitzar les 
meves fotos i les fotos dels altres 
centenars de milers de usuaris dels 
smart-cubells. 

Els ordinadors de Big Brossa 
Data valoren si utilitzo el smart- 
cubell de manera responsable o 
no. Si estic tirant les escombra¬ 
ries indicades, si estic cuidant el 
medi ambient, si sóc bon ciutadà, 
o no. El bon comportament me¬ 
reix ser premiat i reconegut entre 
els amics. Big Brossa Data publi¬ 
ca gratuïtament i en temps real 
el meu nivell de compromís en el 
meu mur de Facebook. També em 


dóna la llibertat, si vull, de penjar 
alguna foto presa pel meu smart- 
cubell a Instagram. 

Ara la meva gent sap que jo em 
prenc això del planeta seriosa¬ 
ment. I si no fos així ho veurien i 
em podrien dir alguna cosa per 
la xarxa o fins i tot deixar de se¬ 
guir-me. I això és una pressió im¬ 
portant que un es nota, i et fa pen¬ 
sar dues vegades abans de tirar 
qualsevol cosa a l'smart-cubell. Big 
Brossa està canviant el món i ara 
descanso millor. 


Iac«l 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 


ESTAMPACIO SERIGRÀFICA 

seriClC 

■. tèxtil i paper . 


Tintes Ecològiques 


Serigrafia art-e-sana 


Tirades PETITES (i grans) 


serigraíiacic^opmborg 


h»n·//sericic.tumblr.coin/ 


aceptem moneda social 



LUTi 


BAR & BOWLS 


> 


C/SANT MEDIR 9 
08028 - SANTS 
BARCELONA 

WWW.FACEBOOK.COM/LUTEBAR 


EÍr 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 

93 667 19 22 c/Riego, 43. 08014 Ben. 

HUMOR 


POEMA 



v<y 



vl·vicr 


POEMA EXPROPIAT 


A les places dels nostres barris 
Els comuns digueren als poderosos: 
-No hem fet tot aquest xivarri 
Per a que quedin els destrossos. 

- El vostre rebuig a la violència 
Està basat en l'opulència. 

-Contra la propietat privada 
Esdevindrem manada. 

- No podreu gaudir com porcs, 

Per molts gossos que porteu, 

I per molt que ens ho negueu 
Portem un món nou als nostres cors. 


Oriol Barras 


CINEMA 

Txumbo, la llista negra 
de Hollywood” 

de Jay Roach (2015) 


Lancelot 


Dalton Trumbo va ser un escriptor 
i guionista nord-americà que per¬ 
tanyia al partit comunista, gran 
defensor dels drets dels treballa¬ 
dors que arran de la caça de brui¬ 
xes efectuada pel senador Mc Car- 
thy a principis dels anys 40 va ser 
jutjat i castigat al costat dels seus 
companys, denominats “els deu 
de Hollywood ,, , a pena de presó i 
boicot professional per, segons les 
acusacions, atemptar contra la se¬ 
guretat del seu país. Entre els seus 
guions més importants es troben 
els guanyadors de POscar “Vacan¬ 
ces a Roma” i “El brau” que va ha¬ 
ver de signar amb pseudònim i so¬ 
bretot “Espartaco”, l'obra mestra de 
Stanley Kubrick. No obstant, mai 
es va doblegar i va mantenir els 
seus principis i dignitat. 

La pel·lícula és un aplicat “bio- 
pic” que narra els seus grans pro¬ 
blemes sorgits d'aquest ranci Co¬ 
mitè d'Activitats Antiamericanes 
i les injustícies que en nom de la 
pàtria es van dur a terme. També 
queda molt palesa la debilitat o 
el mal entès patriotisme de molts 
dels seus companys que, amb més 
o menys entusiasme, van acusar 
als seus companys, sobretot, per no 


perdre els seus llocs en la indústria 
de Hollywood. 

Tècnica i artísticament la pel·lí¬ 
cula està ben realitzada ja que, a 
més, la fotografia i els disseny són 
evocadors de l'època i del lloc en 
qüestió, i molt ben cuidada en els 
seus més mínims detalls. La for¬ 
ça de la història justifica que la 
seva realització quedi més en se¬ 
gon pla i que el seu director hagi 
apostat per presentar-la de forma 
convencional. 

Les interpretacions són magní¬ 
fiques i representen, al costat del 
guió, els majors atractius del film. 
Bryan Cranston, molt conegut per 
ser el protagonista de l'excepcional 
sèrie “Breaking bad”, aconsegueix 
una enlluernadora interpretació 
donant vida al personatge que 
dóna nom al film. També Helen 
Mirren, encarnant a la viperina pe¬ 
riodista Hedda Hopper, està mag¬ 
nífica, igual que Diane Lane, John 
Goodman, Louis C.K. i la resta del 
repartiment, alguns d'ells encar¬ 
nant mítics actors del cinema com 
John Wayne o Kirk Douglas. 



EL LUGAR 
QUE YA 
NO ESTA 


LA REPRESION FRANQUISTA EN BURGOS 



UN DOCUMENTAL DE ESPACIO TANGENTE 


CINEMA 

“El lugar que ya no està” 


de Espacio Tangente 


Agus Giralt 


Entre la molta mitologia que va 
crear el feixisme espanyol Burgos 
ocupa un lloc important com a ca¬ 
pital de la cruzada nacional. El lu¬ 
gar queya no està, un documental 
del col·lectiu Espacio Tangente, és 
un cop directe a aquest mite. Un 
vídeo tant dur com imprescindi¬ 
ble que ens permet entendre sobre 
quins fonaments es va fonamen¬ 
tar la dictadura franquista. El ví¬ 
deo arrenca amb fragments d'un 
discurs de Maria Eugènia Yagüe 
Martínez Campo, la filla del tris¬ 
tament famós General Yague, el 
mateix general que va ordenar que 
uns 4.000 republicans presos fos¬ 
sin assassinats a Badajoz. Un san¬ 
guinari que tanmateix segueix te¬ 
nint una fundació al seu nom amb 
l'objecte de reivindicar-ne la figu¬ 
ra i a la que els successius ajunta¬ 
ments populars obren de forma 
habitual els equipaments públics 
de Burgos per als seus actes. 

Seguint els processos de localit¬ 
zació, exhumació i dignificació de 
les foses que encara queden per 
tot el territori i amb els records de 
molts testimonis el documental 
ens descobreix la violència preme¬ 
ditada que els colpistes van exercir 
a Burgos sense que ni la ciutat ni 


el territori fossin front de batalla 
o escenari d'enfrontaments entre 
dretes i esquerres. Un genocidi po¬ 
lític programat que va convertir 
tota la província en un dels espais 
més durament castigats per la re¬ 
pressió, tal i com demostren les 81 
foses de que es té constància. Algu¬ 
nes de les quals com el Monte de 
la Pedraja on es van localitzar 135 
víctimes. 

Una història local que esdevé una 
sinècdoque del que va ser el règim. 
Potser llegint el subtitul del docu¬ 
mental La represión franquista en 
Burgos, podríem creure que hi tro¬ 
barem una història llunyana en el 
temps i en l'espai, res més lluny de 
la realitat. Les històries dels assas¬ 
sinats a sang freda, de les tortures 
i de la fraternitat que es va donar 
a les presons escoltades per boca 
dels supervivents i dels seus fami¬ 
liars se'ns fan tant properes com si 
les estiguéssim escoltant en boca 
dels nostres propis avis i avies. 



- carrer Vallespir, 23 - Sants - 


Sala d’actes 

Cooperativa 
de consum ecològic 

Locals per col·lectius 
assemblearis i autogestionats 

Sala d’assemblees 
Ascensor adaptat 
Aparcament 


FES-TE SÒCIA 



OBERT 


Violant d’Hongria 71, 
Sants 

espaiobert.org 

Horari: 

De dilluns a divendres 
de 18 a 22h 


diumenges ■ 12.30h 



terrassa amb música en directe 

[projectes i productes cooperatius del barri ] 

PLAÇA de CAL MUNS 


(C/Gavà amb C/Rossend Arús) 


sants.coop/vermuts 



cafès* Tes 
Bírres * Copes 

AmSnicles * Tapes * Entrepans 
ElBarça en pantalla cjecjant 
ExpoSicionS * Terrassa 


Plaça Osca, n - oeoi4 Barcelona 
T. 691 §§ 65 £ 2Q * uiuiui.fo-tar.com 


Tens un negoci 
o ets una associació de Sants? 

Anuncia't 
a La Burxa! 

★ 

Consulta les tarifes 
a laburxa.cat o escriu-nos a 
laburxa@gmail.com 

Dimecres 8 

20:00 h 

Projecció de la pel·lícula Txindas 
sobre transexuals a Cabo Verde i 
debat posterior amb els autors 
[Auditori] 

Dijous 9 

21.30 h 

Planeta Net, suma't al decreixement. 
Projecció de curts i participació veïnal 
[Bloc 9] 


La Bordeta, Sants. C/Constitució, 19. 
Mes info a canbatllo.org 


AGENDA 

luny 2016 


11 de juny a les i;h 

Presentació Fanzine Cor Pelut 

Vermut i recital poètic 

Concert Meconio i dj’s 

CSA Can Vies (C/ Jocs Florals, 40-42) 

11 de juny 

2ih Angry Mama + Two Empty Bottles 
Bo d’ajut: 4€ 

23:30!! Kwelgaldisyei 
Entrada lliure 

Koitton Klub (C/ Rossend Arús, 9) 

12 de juny a les 12:3011 

VERMUTCOOP: Dj Xavi Mateu 
Plaça Cal Muns 

16 de juny a les 19IL 

Construcció de contrapoder: 

Els límits de les institucions burgeses 
A càrrec de Míriam Ferrandiz 
Casal Independentista (C/ Muntadas, 
24, baixos) 

16 de juny a les 2i:3oh 

Un Blues pel Sàhara: Groc 
Bo d’ajut: 6€ 

Koitton Klub (C/ Rossend Arús, 9) 

17 de juny a les 19I1 

Construcció d’una alternativa revolu¬ 
cionària: 

La lluita contra Timperialisme i la UE 
A càrrec de Kostas Skordoulus i Arnau 
Carné 

Casal Independentista (C/ Muntadas, 
24, baixos) 

17 de juny a les 2ih 

Hamburgueseria vegana 

Ateneu Llibertari (C/ Maria Victòria, 

10) 

17 de juny a les 23:3011 

Dj Mayfield + Dj Machito 
Entrada lliure 

Koitton Klub (C/ Rossend Arús, 9) 


Divendres 10 

19:00 h 

Titelles solidàries amb els titellaires 
detinguts a Madrid. Taller de Marionetas 
de Pepe Otal [Espai de Trobada] 

21:00 h 

Sopar d'aniversari en solidàritat amb els 
titellaires represaliats [Carrer 11 de Juny] 

22:00 h 

Cabaret. Cors, circ, acrobàcies, 
cantautora, etc... [Auditori] 

00:00 h 

Festa i punxa discos, al carrer. 

PD Hoveignegre 
DJ Fumantxú 



18 de juny 

2i:3oh Pau Alabajos 
Guixeta inversa 
23.3011 Dj Tropicalba (festa feminista) 
Entrada lliure 

Koitton Klub (C/ Rossend Arús, 9) 

19 de juny a les 12:3011 

VERMUTCOOP: Sants Little Band 
Plaça Cal Muns 

19 de juny a les i6:3oh 

Cinema: Recursos humanos, Scott 
Noble 

Ateneu Llibertari (C/ Maria Victòria, 
10) 

21 de juny a les 19b 

Construcció de la unitat popular: 
L’assemblea municipalista dels Països 
Catalans 

A càrrec de Carles Riera 

Casal Independentista (C/ Muntadas, 

24, baixos) 

22 de juny a les 18:30b 

Taller d’estètica gràfica per fer cartells 
Ateneu Llibertari (C/ Maria Victòria, 
10) 

22 de juny a les 21:30b 

Impro con limón (teatre de la impro¬ 
visació) 

Guixeta inversa 

Koitton Klub (C/ Rossend Arús, 9) 

23 de juny a les i8h 

Trobada europea Teatre de les Opri¬ 
mides 

Organitza: la Fondona 
Can Batlló (C/ Constitució, 19) 

23 de juny de 19b a 3b 

Revetlla de Sant Joan 
Sopar popular (15 euros) 

Espectacle pirotècnic 
Flam del Canigó 
Nit de PD’s amb coca i cava 
Organitza: Casal Independentista, Di¬ 
ables i Castellers de Sants 
Passeig de Sant Antoni 55 


Dissabte 11 

11:00 h 

Visita als projectes de Can Batlló. Tallers 
oberts 

• Jocs Infantils [Carrer 11 de juny] 

• Trobada cervesera [Taller de Cerveses] 

13:30 h 

Pregó i brindis [Espai de Trobada] 

14:00 h 

Dinar popular [Carrer 11 de Juny] 

17:00 h 

Presentació de la pel·lícula Murieron por 

encima de sus posibilidades 

amb el director Isaki Lacuesta [Auditori] 

19:00 h 

Escalabirres [Carrer 11 de juny] 

21:30 h 

Correfoc amb Diables de Sants i Socarri¬ 
mats de l'Infern 

23:00 h 

Concerts [Carrer 11 de juny] 

Surfeit (rock surf instrumental) 

BCN Ska Jazz Orquestra (ska-jazz) 

Rage to Antonio Machine (tribut RATM) 


23 de juny a les 21b 

Revetlla de Sant Joan al carrer: Sopar i 
Dj Konguito 
Carrer Rossend Arús 

24 de juny a les íoh 

Trobada europea Teatre de les Opri¬ 
mides 

Organitza: la Fondona 
Can Batlló (C/ Constitució, 19) 

25 de juny a les íoh 

Trobada europea Teatre de les Opri¬ 
mides 

Organitza: la Fondona 
Can Batlló (C/ Constitució, 19) 

25 de juny 

2ih Satan Family 
Bo d’ajut: s€ 

23:30b Dj Luis LeNuit 
Entrada lliure 

Koitton Klub (C/ Rossend Arús, 9) 

26 de juny a les 12:30b 

VERMUTCOOP 
Plaça Cal Muns 

29 de juny a les 21:30b 

Matizz Band 
Bo d’ajut: s€ 

Koitton Klub (C/ Rossend Arús, 9) 

30 de juny a les 19b 

Construcció de sobirania: 

Crítica feminista de l’economia polí¬ 
tica 

A càrrec de Joana Badia i Isabel Bení¬ 
tez 

Casal Independentista (C/ Muntadas, 
24, baixos) 

30 de juny a les 21:30b 

FRAC (Fundación de raperos atípicos 
de Càdiz) 

Bo d’ajut: 6€/8€ 

Koitton Klub (C/ Rossend Arús, 9) 


AGENDA MENSUAl FIXA 

ESPAI DE SALUT 

Dilluns a les 2oh 
espaisalutcanvies@gmail.com 
CSA Can Vies (C/ Jocs Florals, 40-42) 

ARTS MARCIALS 

Dilluns i dimecres de i7h a 19 
CSA Can Vies (C/ Jocs Florals, 40-42) 

TALLER DE IOGA 
Dimarts a les íoh 

Inscripcions a canvies@gmail.com 
CSA Can Vies (C/ Jocs Florals, 40-42) 

TALLER DE COSTURA 
Dimarts de i8h a 2oh 
CSA Can Vies (C/ Jocs Florals, 40-42) 

TALLER DE TEATRE 

Dimarts a les 20:3oh 

CSA Can Vies (C/ Jocs Florars, 40-42) 

ASSEMBLEA DEL CSA CAN VIES 

Dimecres a les ígh 

CSA Can Vies (C/ Jocs Florals, 40-42) 

KAFETA DIJOUS MUSICALS 

Dijous de i8h a 22h 

CSA Can Vies (C/ Jocs Florals, 40-42) 

ASSEMBLEA JÓVENS DE LES TERRES 
DE L’EBRE 
Dijous ales 2oh 

CSA Can Vies (C/ Jocs Florals, 40-42) 

JORNADES OBERTES DE TREBALL 

Dissabtes a les io:3oh 

CSA Can Vies (C/ Jocs Florals, 40-42) 

PUNT D’INFORMACIÓ LABORAL 
Dilluns de i8:3oh a 2ih 
COS Barcelonès 

Casal Independentista (C/ Muntadas, 
24, baixos) 

CLASSE DE IOGA 

Diumenge a les ígh 
Preu 5 euros la sessió 
Casal Independentista (C/ Muntadas, 
24, baixos) 

BIBLIOTECA SOCIAL MATEO MORRAL 
Dilluns de i7h a 20.30b 
Ateneu Llibertari (C/Maria Victòria, 
10) 

TALLER DE LLENGUA DE SIGNES 
Dilluns a les 19I1 

Ateneu Llibertari (C/Maria Victòria, 
10) 

ASSEMBLEA D’ACCIÓ LLIBERTARIA 
Dimarts a les 20:3oh 
Ateneu Llibertari (C/Maria Victòria, 
10) 

HAMBURGUESERIA VEGANA 
ír i 3r divendres de cada mes a les 
2i.ooh 

Ateneu Llibertari (C/Maria Victòria, 
10) 

GRUP D’HABITATGE DE SANTS 
Diumenge a les 19.30b 
Ateneu Llibertari (C/Maria Victòria, 
10) 

TALLER DE DIBUIX I PINTURA 

Dimarts de i8h a 2oh 

Espai Obert (C/ Violant d’Hongria, 71) 

REUNIÓ COL·LECTIU ETCÈTERA 

Dimecres de ígh a 2ih 

Espai Obert (C/ Violant d’Hongria, 71) 

ASSEMBLEA FAMILIARS ATUREM EL 

PARLAMENT 

Dimecres a les ígh 

Espai Obert (C/ Violant d’Hongria, 71) 

TALLER DE SALSA 

Dimecres de 2i:3oh a 23b 

Espai Obert (C/ Violant d’Hongria, 71) 

ASSAIG DEL COL·LECTIU DE TEATRE 

LA CUENTISTA 

Dijous dei6ha2oh 

Espai Obert (C/ Violant d’Hongria, 71) 

COOPERATIVA DE CONSUM PANXA 

CONTENTA 

Dijous de ígh a 22h 

Espai Obert (C/ Violant d’Hongria, 71) 

ASSAIG CORAL EL CORCÓ D’ALPS 

Dijous de 2i:3oh a 23b 

Espai Obert (C/ Violant d’Hongria, 71) 


ASSEMBLEA ESCOLA ARCÀDIA 

Divendres a les ígh 

Espai Obert (C/ Violant d’Hongria, 71) 

ASSEMBLEA ATENEU LLIBERTARI DEL 

POBLE SEC 

Divendres a les 19I1 

Espai Obert (C/ Violant d’Hongria, 71) 

CLASSES D’ANGLÈS PER INFANTS 

Dimarts de i8h a 19I1 

Centre Social de Sants (C/ Olzinelles, 

30) 

TALLER DE IOGA 

Dimarts de ígh a 2oh 

Preu: 2,90 euros per classe / n euros 

mensuals 

C. Social de Sants (C/ Olzinelles, 30) 

ASSEMBLEA SALVEM LES PENSIONS 
Dimecres de 18:30b a 20:3oh 
C. Social de Sants (C/ Olzinelles, 30) 

INICIACIÓ A L’ALEMANY 
Dijous de 16:3oh a i8h 
Preu 20 euros mensuals 
C. Social de Sants (C/ Olzinelles, 30) 

TALLER DE TAI-TXÍ 

Dijous de 19:3oh a 2ih 

Preu 6 euros per classe / 25 euros 

mensuals 

C. Social de Sants (C/ Olzinelles, 30) 

COLLA BASTONERA INFANTIL 
Divendres de i8:3oh a 19:30b 
Cada 15 dies 

C. Social de Sants (C/ Olzinelles, 30) 

BIBLIOTECA POPULAR JOSEP PONS 
(XARXA DE BIBLIOTEQUES SOCIALS) 
Matins: dilluns, dijous, divendres i 
dissabtes de íoh a i3h 
Tardes: dilluns, dimarts i dijous de i7h 
a 2oh i divendres de i8h a 2ih. 

Tancat: dimarts matí i dimecres tot 
el dia 

Can Batlló (C/ Constitució, 19) 

FUSTERIA COL·LECTIVA 

Taller obert: dilluns de íoh a 13b i de 

íóhaigh 

Taller comunitari: dimarts de íoh a 

i3hide íóhaigh 

Can Batlló (C/ Constitució, 19) 

CENTRE DE DOCUMENTACIÓ DELS 
MOVIMENTS SOCIALS 
Dilluns, dimarts i dijous de I7h-i9h 
Per demanar fer consultes en un altre 
horari escriure a: 
arxiudelaciut at @ gmail. com 

ROCÒDROM 

Obert dilluns dimecres i divendres de 
i8h a 2ih 

Neteja col·lectiva dimarts de i8h a 2ih 
Dones escaladores dimecres de íoh 
ai3h 

Can Batlló (C/ Constitució, 19) 

LA NAU. ESPAI FAMILIAR 

Dilluns de io:3oh a i2:3oh i de 17:30b 

ai9:3oh 

Dimarts a les 17:30b assemblea 
Dimeccres de 17:30b a 19:30b 
Dijous de 17:30b a 19:30b 
Divendres de io:3oh a i2:3oh 
Dissabte d’nh a 13b 
Can Batlló (C/ Constitució, 19) 

TALLER COL·LECTIU D’INFRAESTRUC- 
TURES 

Dimecres de íoh a 13b i dissabte de 
íoh a i4h 

Can Batlló (C/ Constitució, 19) 

TALLER OBERT DE MOBILITAT 
Dimecres i dijous de 17b a 2oh 
Divendres ioh-i3h 
Can Batlló (C/ Constitució, 19) 

MALABARISTES INEXTREMIS 
Dimecres de i8h a 20:45b 
Can Batlló (C/ Constitució, 19) 

ESPAI ARTS 

Taller de dibuix i pintura 
Dijous de 10:3oh a i3h 
Can Batlló (Zona 11) 

GRUP DE CONSUM ECONOMAT SO¬ 
CIAL 

Dimecres i dijous de 17b a 2ih 
Economat Social (C/ Jocs Florals, 157) 

CLASSE DE IOGA 

Dilluns i dimarts de 19:30b a 2ih 
Preu 20 euros mensuals pels socis/ 26 
euros mensuals pels no socis 
Economat Social (C/ Jocs Florals, 157) 

Alba Guasch 

Brigada a Eko-Idomeni 


Alba Guasch és de Begues, veïna de Sants, i ha participat en col·lectius 
socials del barri. A finals d’abril va decidir sumar-se a la Brigada a 
Eko-Idomeni, on ha estat participant de diferents activitats de suport a 
les persones refugiades que resisteixen en el campament d’Eko prop de 
la frontera greco-macedònia. 



Gemma Parera 


Per què vas decidir anar a Grècia 
a donar suport a les persones 
refugiades? 

La situació amb el tancament de les 
fronteres s'ha tornat molt urgent i, 
davant aquesta solidaritat que tant 
prediquem, volia anar allà i veure 
realment què es podia fer, a més de 
conèixer millor la realitat i tornar 
amb noves mirades i propostes. 

Vas participar de la Brigada a 
Eko-Idomeni. Com funciona i 
quines activitats fa? 

La Brigada està treballant princi¬ 
palment al camp d'Eko, que encara 
resisteix i on viuen unes 2000 per¬ 
sones. És un campament que s'ha 
muntat en la gasolinera on els au¬ 
tobusos s'aturaven i deixaven a la 
gent, a uns 35 quilòmetres d'Ido- 
meni, a la frontera amb Macedònia. 
Allà s'ha creat el projecte Eko-pro- 
ject, que engloba un espai educatiu 
que treballa bàsicament amb nens 
i on bona part de les persones que 
estan col·laborant són refugiades, 
a més d'una cuina comunitària i un 
espai per a dones, en resposta a les 
necessitats que es van detectar. 

De quina manera pretén no ser 
una activitat assistencial? 

Intentem no situar-nos en un pla 
superior, sinó treballar colze a colze 
amb les persones refugiades, és la 
manera política que entenem que 
s'han de fer les coses. També els es¬ 
tem donant suport per continuar 
en campaments autogestionats a 
la frontera, d'on els volen fer fora, 


com ha passat a Idomeni. De fet, 
al campament d'Idomeni portaven 
temps fent molta pressió perquè la 
gent marxés; la policia repartia car¬ 
tes on els deien que només es podrà 
demanar asil en els camps oficials. 
Alguns ja estaven, doncs, marxant 
a aquests camps, perquè esperen 
que els sigui més fàcil demanar asil, 
però la majoria es volien quedar, 
perquè Idomeni era un camp de 
resistència, on es feien visibles. A 
més, molts tenen la sensació que el 
que els expliquen sobre els camps 
oficials és una mentida i el que vo¬ 
len és tenir-los controlats. 

Heu rebut, també, pressions les 
persones voluntàries? 

Hi ha molta pressió sobre les vo¬ 
luntàries, perquè el camp d'Eko i 
d'Idomeni es basen en gran mesura 
en el voluntariat independent. Fan 
registres, identificacions, han arri¬ 
bat a detenir un grup de persones 
de la Brigada, - tres d'elles amb ju¬ 
dici pendent -, i no deixaven entrar 
alguns camions que portaven men¬ 
jar a Idomeni. Al camp d'Eko hi ha 
menys pressió perquè està en un 
espai privat, - una gasolinera -, i no 
està situat just a la frontera, potser 
per això està aguantant més, però 
la situació és molt incerta. 

Hi ha hagut moltes protestes 
de les persones refugiades, 
han tallat la carretera, han 
intentat creuar la frontera... Ouè 
demanaven i quina ha estat la 
resposta? 

Que s'obrin les fronteres i que Eu¬ 
ropa els deixi entrar perquè estan 
fugint d'un lloc on no poden tornar. 


També hi ha gent que m'ha dit que 
el que volen és que marxin els exèr¬ 
cits europeus i nord-americans dels 
seus països. La resposta de la poli¬ 
cia, tant grega com macedònia, és 
en forma de bots de fum i bales de 
goma llençats sobre tot el camp, in¬ 
closes les tendes on es troben famí¬ 
lies senceres... 

Cada dia hi ha persones que 
intenten creuar clandestinament 
la frontera, coneixes quins 
obstacles han d’afrontar? 

Una nena em va dir un dia: “Alba, 
avui a les sis de la tarda me'n vaig 
a Alemanya''. Van marxar cinc ta¬ 
xis amb vàries famílies, però al dia 
següent tornaven a estar al campa¬ 
ment. Van intentar creuar pel riu 
amb “traficants'', l'aigua els hi arri¬ 
bava fins al coll- em va explicar la 
nena-, la seva mare es va fer mal a 
l'esquena, i quan van arribar a l'al¬ 
tra banda, van començar a sortir 
gossos i la policia macedònia els va 
detenir i retornar. El curiós és que 
la nena estava contenta de tornar a 
ser a Eko; s'ha convertit en el seu es¬ 
pai de seguretat. Molts nens porten 
ja mesos allà i el camp de refugiats 
és com casa seva. Per a les mares, els 
pares, per a moltes dones que viat¬ 
gen amb fills i per a molta gent jove 
que viatja sense la família, però, la 
situació pot arribar a ser molt més 
dura; porten molt temps allà i s'està 
fent etern. 

Amb quines històries de vida has 
conviscut aquests dies? 

Al campament d'Eko hi ha moltes 
persones kurdes, gent amb moltes 


morts al darrera, nens que només 
tenen als avis... Em sento especial¬ 
ment identificada amb la gent jove, 
especialment quan una noia em va 
dir: “vull tenir una vida normal, res 
més, poder fer el que volia fer a Sí¬ 
ria, anar a la universitat, sortir amb 
els amics...'' Ni ella ni moltes altres 
persones saben què passarà amb 
elles ni quin serà el seu futur. 

Ouè podem fer des d’aquí? I, en 
concret, a nivell de barri? 

La nostra feina és apretar a nivell 
polític perquè canviïn les coses i, 
sobretot, fer que hi hagi una bona 
acollida tant per aquestes persones 
com per a totes les que venen d'al¬ 
tres llocs, perquè porten molt a l'es¬ 
quena i, sovint pensava, si arriben, 
com serà la rebuda? Em preocupa 
que es trobin un entorn hostil, per¬ 
què tinc la sensació de que el racis¬ 


me està creixent i l'extrema dreta 
és molt forta a molts llocs d'Europa. 

Has participat, també, de 
l’acampada refugiada davant la 
delegació de la Unió Europea a 
Barcelona, del 14 al 17 de maig, 
impulsada per les persones que 
heu estat als campaments, què 
reivindiqueu? 

Quan vam tornar vam veure la 
necessitat de treballar amb més 
contundència per l'obertura de 
fronteres i la lliure circulació de 
les persones, fent xarxa amb els 
col·lectius que ja porten temps llui¬ 
tant per tot això des d'aquí i per la 
igualtat de drets de les persones 
migrants. Per això, han estat qua¬ 
tre dies d'acampada plens de xer¬ 
rades, d'activitats de protesta i d'as¬ 
semblees on han confluït bona part 
d'aquests moviments. 


“Oue s’obrin les fronteres 
i marxin els exèrcits estrangers 
dels nostres països”, ens diuen 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Enric Adell, Amadeus, Oriol Barras, 
Àngel Bravo, Pau Canela, 

Víctor Cebellàn, Jaume Dis, 

Mercè Esteban, Jordi Esteban, 

Agus Giralt, Núria May Masnou, 

Elba Mansilla, Olalla Miret, 

Víctor Obregón, Jes Orquadi, 
Gemma Parera, Jordi Peralta, 

Toni Pineiro, Ivan Rivera, 

Sergi Rugrand, Marta Sànchez 
Nantera, Marc Sanz,David Vàzquez, 
Andrea Zan, Elena Zamora Adrian, 
El Bloke, Universitat popular, 

Horta alliberada, Miquel Torrijos, 
Lluís Torres, Punt de Suport de 
Persones Migrants, Stop Mare 
Mortum Sants 

